הים הלבנטיני

הים הלבנטיני הוא שמו של חלקו המזרחי ביותר של הים התיכון, הצמוד ללבנט.

גאוגרפיה 
הים הלבנטיני משתרע על פני שטח של 320 אלף קילומטר רבוע. גובלות בו המדינות טורקיה מצפון, סוריה, לבנון וישראל (וכן רצועת עזה) ממזרח ומצרים ולוב מדרום. גבולו המערבי של ים זה מוגדר בקו המתמשך מראס אל-הילאל שבלוב ועד לאי היווני גאבדוס שמדרום לכרתים. הוא גובל בצפון מערב בים האגאי ובדרום מערב בים הלובי.

חלקו הצפוני של ים הלבנטיני נקרא גם הים הקיליקי גובלים בו מפרץ איסכנדרון ומפרץ אנטליה. 

הנקודה העמוקה ביותר בים הלבנטיני היא בעומק של 4,384 מטר, גם היא מדרום לכרתים. האי הגדול ביותר בו הוא קפריסין.

להגירה הלספסית מים סוף דרך תעלת סואץ יש השפעה רבה על האקולוגיה של הים הלבנטיני ובעקבותיה התאקלמו בו מינים פולשים של בעלי חיים מים סוף. תרמה לכך גם הקמת סכר אסואן במצרים, שהקטינה את כמות המים המתוקים הזורמים לים הלבנטיני, גרמה להעלאת מליחותו לרמה דומה לזו של ים סוף, והקלה על מינים שמקורם שם להתאקלם בים הלבנטיני.

קישורים חיצוניים

ערכים שבהם תבנית בריטניקה אינה מתאימה
לבנטיני
לבנטיני
לבנטיני
מצרים: גאוגרפיה
לבנון: גאוגרפיה
סוריה: גאוגרפיה
קפריסין: גאוגרפיה
לוב: גאוגרפיה
לבנטיני
רצועת עזה: גאוגרפיה
מצרים: גופי מים